A la reunió de dita comissió se'ns va demanar que portéssim per escrit les nostres propostes i/o suggeriments.

**Demanem:**

**1.- Que s'incrementi la freqüència de pas del BUS 136, (actualment està en 35 min. i creiem que és excessiu i no era això el que s'havia pactat amb TMB). Seria necessari un increment de vehicles passant de 3 a 5. Aquesta línia s'ha demostrat que té un passatge consolidat amb usuaris de la sanitat pública que no disposen d'altre mitjà assequible al seu nivell de renda i per altra banda és ideal per la utilització de persones amb diversitat funcional ja que no requereix intercanvi.**

**2.- Que es traslladi la parada d'origen i final al carrer del Gas i es consolidi la parada de davant la porta de l'hospital del Mar.**

**3.- En tot cas, que la línia V31 arribi fins l'hospital del Mar ja que la major part dels usuaris d'aquesta línia tenen com a referent aquest hospital, a diferencia del usuaris de la V27 que venen des de Canyelles. (No és cert que s'ha millorat en un 8% el temps de recorregut utilitzant les línies V31 + V27. En el transbordament el usuaris troben que el V27 sempre arriba ple i molta gent no pot fer-ho, a més van a l'hospital en situació de debilitat i els suposa un esforç considerable. Demanem que es faci justament al revés V31 fins l'hospital i V27 fins a la platja).**

Rebeu una salutació cordial

*Santos Pérez Lambán*

President AVV Maresme BCN